 Igbo bụ Igbo na-atụ ilu sị na ọ bụghị otuu akị-ilu na-ada na ntị ka ọ na-atọ nọnụ,HO! HA! Nke a na-akọwa na onye ihe dị mkpa na-eji ire ụtọ, ire ọma were na-arịọ ka e nyere ya aka gboo mkpa dakwasịrị ya.  Mgbe ọ hụrụ nego abatala na ya bụ elulo ị nyere aka tụpụta, ọ chọba ka o rie ya ị ya. Na-agbanyeghị na ị so tụpụta elụlọ ego ahụ jirị pụta, ọ chọzịrị iri ị ya.Agwa dị otu a bụ ajọ agwa ụmụ-Igbo nile kwesiri ịkwụsị site tata. Onye erila dachie ụzọ. Onye anyụchila nsị ụzọ,ka ọ ghara izuta ijiji.Onye iriri oke nke gị rikwa oke nke ya,obi agaghị adị ya mma. Ị gaghịkwa ahụ ihu na anya ị ga-eji rịọ ya ka o nyere gị aka gboo mkpa ọzọ ga-adakwasị gị. Maka na anụ gbalahụ gị tata, echi ka bụ kwa nta. Mkpa anaghị agwụ agwụ. Mmadụ bụ Chi mmadụ ibe ya nelu-ụwa nke a.Kama ihe ọma mụ mere mmadụ ibe mụ ga-egbu mụ, ya gbue onye mụ mere ya. Onye sị na ihe ọma adịghị ya mma, buru ọkụkọ ụzọ laba ụra,kpọm kwem! 